Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
1 Timote 5:1-25
5 Wilakalipila umwaume umukalamba+ bukali bukali. Lelo, ulemupapaata nga wiso. Abalumendo ulebamona nga bamunonko,2 abanakashi+ abakalamba nga banoko, abakashana nga bankashi+ yobe mu kusanguluka konse.3 Cindika bamukamfwilwa abashikwete aba kubasunga.+4 Lelo nga mukamfwilwa alikwata abana nelyo abeshikulu, aba basambilile intanshi ukusunga aba mu ng’anda+ yabo ukulingana na bukapepa no kulabweseshapo ico bafwile ukupeela abafyashi+ babo na bashikulwibo na banakulwibo, pantu ici e cisuma mu menso ya kwa Lesa.+5 Nomba mukamfwilwa uushikwete uwa kumusunga lelo uwashala fye eka,+ atetekela muli Lesa+ no kutwalilila mu fya kupapaata na mu mapepo ubushiku na kasuba.+6 Lelo uuipoosa mu fya lunkumbwa+ lwa mubili alifwa+ nangu ca kutila acili uwa mweo.7 E ico ulebakonkomesha+ ifi fintu, pa kuti babe abashitungwa akabi.+8 Na cine umuntu nga tasakamana abantu bakwe,+ maka maka aba mu ng’anda+ yakwe, ninshi nakaana+ icitetekelo+ kabili abipa ukucisha no ushatetekela.9 Mukamfwilwa mumulembe pa mashina ya bamukamfwilwa abalekabila ubwafwilisho nga alicila pa myaka amakumi mutanda (60), nga ali fye no mulume umo,+10 nga balamushimika ukuti alebomba imilimo iisuma,+ nga akushishe abana bwino,+ nga alepokelela abeni,+ nga alesamba amakasa ya ba mushilo,+ nga aleafwilisha abalecula,+ nga ali-ipeeleshe mu kubomba imilimo yonse iisuma.+11 Lelo bamukamfwilwa abakashana wibalemba, pantu ilyo insuuna yabo yabafumya ku kucita ukufwaya kwa kwa Kristu,+ bafwaya ukuupwa,12 balapingulwa pantu nabasuula icitetekelo cabo ica ntanshi.+13 Kabili tababa ne fya kucita, baseuluka fye mu mayanda; kabili te ici ceka, lelo balaba aba mulomo kabili balaibika mu milandu ya bantu bambi,+ balanda ifyo bashifwile ukulanda.14 E ico ndefwaya bamukamfwilwa abakashana bopwe+ no kufyala abana,+ balesakamana amayanda yabo, belalenga abalwani bakwate apa kupontela.+15 Na kuba, kale kale bamo balipaasuka no kukonka Satana.16 Umwanakashi onse uwasumina nga alikwata bamukamfwilwa, abaafwe,+ pa kuti icilonganino ciiba ne cisendo. E lyo cingaafwa abali bamukamfwilwa abashikwete aba kubasunga.+17 Abakalamba abatungulula+ bwino balingile ukupeelwa umucinshi ubili,+ maka maka ababombesha mu kulanda na mu kusambilisha amashiwi ya kwa Lesa.+18 Pantu ilembo litila: “Wilakaka ing’ombe ku kanwa ilyo ilenyantaula ingano pa kushisokola”;+ na limbi litila: “Umubomfi alinga ukupeelwa amalipilo yakwe.”+19 Wisumina umulandu balepeela umukalamba, kano fye pa bushininkisho bwa nte shibili nelyo shitatu.+20 Abacita ulubembu+ ulebebawila+ pa menso ya bonse, pa kuti na bashala baletiina.+21 Ndekukonkomesha pa menso ya kwa Lesa na ya kwa Kristu Yesu+ na ya bamalaika abasalwa ukuti usunge ifi fintu ukwabula umuncishanya, wiba na kapaatulula muli fyonse ifyo ulecita.+22 Wila-angufyanya ukubika iminwe+ pa muntu;+ kabili wikumako ku membu sha bambi;+ uleisunga uwasanguluka.+23 Wilanwa amenshi na kabili, lelo ulenwa umwangashi+ uunono pa mulandu wa kuti ulalwala mu mala kabili ulalwalilila.24 Imembu sha bantu bamo shilamoneka apabuuta,+ no kutwala ku bupingushi ilyo line, lelo imembu sha bambi shena shimoneka pa numa.+25 Ne milimo iisuma na yo ilamoneka+ apabuuta e lyo iyabipa na yo te kuti ifisame.+
bem_Latn bem_Latn tum_Latn bem_Latn